

Υπερηφάνεια για το μέλλον μας: Στρατηγική της Βικτώριας για την Κοινότητα ΛΟΑΤΚΙΑ+ [LGBTIQA+] 2022-32

Περίληψη ετήσιας ενημέρωσης 2022-23

**OFFICIAL**

**Pride in our future: Victoria’s LGBTIQA+ strategy 2022–32 Greek | Ελληνικά**

# Η στρατηγική

Εγκαινιάσαμε *την Υπερηφάνεια για το μέλλον μας: Στρατηγική της Βικτώριας για την Κοινότητα ΛΟΑΤΚΙΑ+ [LGBTIQA+] 2022-32* τον Φεβρουάριο του 2022. Πρόκειται για την πρώτη συνολική κυβερνητική στρατηγική της Βικτώριας για την κοινότητα ΛΟΑΤΚΙA+. Είναι το σχέδιό μας για να προωθήσουμε την ισότητα και τη συμμετοχή των διαφορετικών κοινοτήτων ΛΟΑΤΚΙA+ της Βικτώριας σε όλο το κυβερνητικό έργο την επόμενη δεκαετία.

Η βιωμένη εμπειρία των κοινοτήτων ΛΟΑΤΚΙA+ έχει κεντρικό ρόλο στο γιατί και το πώς η Κυβέρνηση της Βικτώριας εφαρμόζει τη στρατηγική. Το έργο μας καθοδηγείται από:

* την Υπουργική Ομάδα Εργασίας ΛΟΑΤΚΙΑ+
* την Ομάδα Εργασίας Δικαιοσύνης
* την Ομάδα Εργασίας για την Υγεία και την Ευεξία
* όλους τους κατοίκους-μέλη της κοινότητας ΛΟΑΤΚΙΑ+ στη Βικτώρια.

Σε συνεργασία με τις κοινότητες ΛΟΑΤΚΙA+, προχωράμε στους τομείς προτεραιότητάς μας:

* ίσα δικαιώματα και ελευθερίες
* δίκαιες, χωρίς αποκλεισμούς και προσβάσιμες υπηρεσίες
* διαφάνεια, για τη διαμόρφωση λήψης αποφάσεων
* ασφαλείς, ισχυρές και βιώσιμες κοινότητες.

Κατά το πρώτο έτος εφαρμογής της στρατηγικής, κάναμε σημαντικά βήματα προς μια ισότιμη κοινωνία. Ωστόσο, αναγνωρίζουμε ότι υπάρχουν ακόμη περισσότερα που πρέπει να γίνουν.

Καθώς εισερχόμαστε στο δεύτερο έτος της στρατηγικής ΛΟΑΤΚΙΑ+, θα συνεχίσουμε να ακολουθούμε μια προσέγγιση που θα αφορά το σύνολο της κυβέρνησης και το σύνολο των κοινοτήτων για μεταρρύθμιση στον τομέα της ισότητας. Θα συνεχίσουμε να συνεργαζόμαστε με τις κοινότητες ΛΟΑΤΚΙΑ+ για να διασφαλίσουμε ότι η βιωμένη εμπειρία βρίσκεται στο επίκεντρο του έργου μας.

# Οι σημαντικότερες δραστηριότητες του Επιτρόπου για τις Κοινότητες ΛΟΑΤΚΙΑ+

* Μια περιοδεία σε αγροτικές και περιφερειακές περιοχές για την προώθηση της στρατηγικής σε 12 κοινότητες και πάνω από 260 κατοίκους της Βικτώριας.
* Οι πόροι του Rainbow Ready Roadmap δόθηκαν στη δημοσιότητα μετά από ευρεία διαβούλευση με 13 κοινότητες ΛΟΑΤΚΙΑ+.
* Συνεργάστηκε με οργανισμούς ΛΟΑΤΚΙΑ+ για την εκστρατεία #IStandWithTransPeople.
* Συνεργάστηκε με την Ιατροδικαστική Υπηρεσία, το Υπουργείο Υγείας και την υπηρεσία υποστήριξης ατόμων ΛΟΑΤΚΙΑ+ Switchboard Victoria για μια νέα έκθεση με δεδομένα αυτοκτονιών για τις κοινότητες ΛΟΑΤΚΙΑ+ στη Βικτώρια από το 2012 έως το 2021.

# Τρέχουσες δράσεις στο πλαίσιο των τομέων προτεραιότητας

## Τομέας προτεραιότητας 1. Ίσα δικαιώματα και ελευθερίες

Το πρώτο έτος των δράσεών μας συνεχίζει τα θεμέλια για μια ισότιμη και δίκαιη κοινωνία σε συνεργασία με τις κοινότητες ΛΟΑΤΚΙA+.

Περιορίσαμε τις θρησκευτικές εξαιρέσεις μέσω του *Τροποποιητικού Νόμου περί Ίσων Ευκαιριών (Θρησκευτικές Εξαιρέσεις) [Equal Opportunity (Religious Exceptions) Amendment Act] του 2021*. Ο *Νόμος περί Απαγόρευσης Πρακτικών Αλλαγής ή Καταστολής (Μετατροπής) [Change or Suppression (Conversion) Practices Prohibition Act] του 2021* εισήχθη επίσης*.* Οι ιστορίες της βιωμένης εμπειρίας και η συνηγορία της κοινότητας διαμόρφωσαν αυτές τις νομοθετικές μεταρρυθμίσεις.

Για τη βελτίωση των ίσων δικαιωμάτων και ελευθεριών:

* καθιερώσαμε μια εξειδικευμένη νομική υπηρεσία ΛΟΑΤΚΙΑ+ στο Victorian Pride Centre
* δημοσιεύσαμε *το πλαίσιο πολυμορφίας και μη αποκλεισμού του εργατικού δυναμικού της Αστυνομίας της Βικτώριας 2023-2030*
* δημοσιεύσαμε το *σχέδιο δράσης για τον μη αποκλεισμό των ατόμων ΛΟΑΤΚΙA+ 2023-24*
* παρείχαμε πρόσβαση σε εκπαίδευση ευαισθητοποίησης και ευαισθησίας για άτομα ΛΟΑΤΚΙA+ για το προσωπικό της Αστυνομίας της Βικτώριας, η οποία αναπτύχθηκε με την Thorne Harbour Health
* συγκροτήσαμε μια Ομάδα Διεμφυλικών και Ατόμων Διαφορετικού Φύλου ως μέρος της Ομάδας Αναφοράς του Χαρτοφυλακίου ΛΟΑΤΚΙΑ+ της Αστυνομίας της Βικτώριας.

## Τομέας προτεραιότητας 2. Δίκαιες, χωρίς αποκλεισμούς και προσβάσιμες υπηρεσίες

Εργαζόμαστε για να διασφαλίσουμε ότι όλες οι υπηρεσίες της Κυβέρνησης της Βικτώριας είναι προσιτές, φιλόξενες, ασφαλείς και χωρίς αποκλεισμούς για άτομα ΛΟΑΤΚΙA+ που κατοικούν στη Βικτώρια.

Αυτό περιλαμβάνει τη μεταρρύθμιση του συστήματος ψυχικής υγείας της Βικτώριας. Το έργο αυτό περιελάμβανε:

* συνεργασία με την υπηρεσία Switchboard Victoria για την υλοποίηση 3 προγραμμάτων πρόληψης αυτοκτονιών
* χρηματοδότηση περισσότερων από 20 οργανισμών που εργάζονται με κοινότητες ΛΟΑΤΚΙΑ+, άτομα με αναπηρία και πολυπολιτισμικές κοινότητες μέσω του Προγράμματος Επιχορηγήσεων για την Ψυχική Υγεία και την Ευεξία Διαφορετικών Κοινοτήτων, για την παροχή καλύτερων οδών προς το σύστημα ψυχικής υγείας
* συμμετοχή του οργανισμού Ανθρωπίνων Δικαιωμάτων Διαφυλικών Ατόμων Αυστραλίας [Intersex Human Rights Australia] στην ανάπτυξη πόρων για την αύξηση της ευαισθητοποίησης σχετικά με τις διαφυλικές παραλλαγές.

Συνεργαζόμενοι με τις κοινότητες ΛΟΑΤΚΙΑ+ που κατοικούν στη Βικτώρια, προσαρμόζουμε τις μορφές υποστήριξης και δημιουργούμε υπηρεσίες χωρίς αποκλεισμούς. Αυτό περιλαμβάνει:

* το πρόγραμμα Pride in Place για ασφαλείς και χωρίς αποκλεισμούς οδούς ανάκαμψης για άτομα ΛΟΑΤΚΙA+ που βιώνουν έλλειψη στέγης
* έναν Συνήγορο της Jobs Victoria που βρίσκεται στο Victorian Pride Centre για τη βελτίωση των αποτελεσμάτων της απασχόλησης για τα άτομα ΛΟΑΤΚΙΑ+ που κατοικούν στη Βικτώρια
* πάνω από 150 συνεδρίες για το προσωπικό σχολείων σχετικά με την υποστήριξη των μαθητών ΛΟΑΤΚΙΑ+ μέσω του προγράμματος 'Ασφαλή Σχολεία' [Safe Schools].

Υποστηρίξαμε την ανάπτυξη ηγετικών δεξιοτήτων για άτομα ΛΟΑΤΚΙΑ+ σε ολόκληρη τη Βικτώρια μέσω του Προγράμματος Ηγεσίας ΛΟΑΤΚΙΑ+ [LGBTIQA+ Leadership Program]. Αυτό υποστήριξε 28 αναδυόμενους ηγέτες να αναπτύξουν τις ηγετικές τους δεξιότητες και να αναπτύξουν κοινότητες χωρίς αποκλεισμούς σε ολόκληρη τη Βικτώρια.

Συνεργαστήκαμε με 22 οργανισμούς ΛΟΑΤΚΙA+ για να ενισχύσουμε την δυνατότητά τους να παρέχουν υπηρεσίες για τις διαφορετικές μας κοινότητες. Αυτό έγινε μέσω του προγράμματος Χορηγήσεων Οργανωτικής Ανάπτυξης ΛΟΑΤΚΙΑ+.

## Τομέας προτεραιότητας 3. Διαφάνεια, για τη διαμόρφωση λήψης αποφάσεων

Χρηματοδοτήσαμε 2 ερευνητικά έργα σχετικά με τον αντίκτυπο της πανδημίας COVID-19 στις υπηρεσίες κατά της οικογενειακής βίας για άτομα ΛΟΑΤΚΙΑ+. Συνεργαστήκαμε με το Πανεπιστήμιο La Trobe για να δημιουργήσουμε τεκμήρια σχετικά με τις κοινωνικές και πολιτισμικές πρακτικές χρήσης αλκοόλ και καπνού μεταξύ λεσβιών, διεμφυλικών+ και queer γυναικών.

Πραγματοποιήσαμε επίσης ειδικές συνεδρίες ΛΟΑΤΚΙΑ+ μέσω των διαβουλεύσεων για την Καλή Γήρανση [Ageing Well]. Aυτές προσέγγισαν 1.200 άτομα για την καλύτερη κατανόηση των εμπειριών των ηλικιωμένων ΛΟΑΤΚΙA+ που κατοικούν στη Βικτώρια.

Οι κοινότητες ΛΟΑΤΚΙA+ της Πολιτείας μας έχουν κεντρικό ρόλο στον κοινό σχεδιασμό της πολιτικής και της ανταπόκρισης των προγραμμάτων μέσω της συνεργασίας με την Υπουργική Ομάδα Εργασίας ΛΟΑΤΚΙA+ και τις ομάδες εργασίας για την Υγεία και την Ευεξία και τη Δικαιοσύνη. Επίσης, συνεργαστήκαμε με 10 οργανισμούς που εκπροσωπούν άτομα ΛΟΑΤΚΙΑ+, πολυπολιτισμικές κοινότητες και κοινότητες ατόμων με αναπηρία για να υποστηρίξουμε τις συστάσεις της Βασιλικής Επιτροπής για το Σύστημα Ψυχικής Υγείας της Βικτώριας.

## Τομέας προτεραιότητας 4. Ασφαλείς, ισχυρές και βιώσιμες κοινότητες

Μέσω της *Υπερηφάνειας για το μέλλον μας* και σε συνεργασία με τις κοινότητες ΛΟΑΤΚΙA+, εργαζόμαστε για την οικοδόμηση μιας κοινωνίας όπου όλοι οι άνθρωποι μπορούν να είναι ο εαυτός τους και να υποστηρίζουν ο ένας τον άλλον. Οι δράσεις περιλαμβάνουν:

* υποστήριξη της υπηρεσίας Fitted for Work για να συνεργάζεται με διεμφυλικούς και πελάτες διαφορετικού φύλου για την εργασιακή τους ετοιμότητα
* χρηματοδότηση για το σχεδιασμό και την υλοποίηση ασφαλών χώρων για άτομα ΛΟΑΤΚΙA+, QHub, για νέους σε όλη τη Δυτική Βικτώρια.

Γιορτάζουμε την υπερηφάνεια και συνδέουμε τις κοινότητες. Πάνω από 49.000 άτομα παρακολούθησαν το πάρτι στον δρόμο Melbourne Pride τον Φεβρουάριο του 2023. Επίσης, συνεργαστήκαμε με 37 οργανισμούς για την πραγματοποίηση εκδηλώσεων για την υποστήριξη και τη σύνδεση των κοινοτήτων ΛΟΑΤΚΙΑ+ της Βικτώριας. Η χρηματοδότηση αυτή έγινε μέσω του προγράμματος Pride Events and Festivals Fund.

Εργαζόμαστε για να διασφαλίσουμε ότι οι χώροι άθλησης και αναψυχής είναι χωρίς αποκλεισμούς:

* μέσω επενδύσεων σε νέες και ανακαινισμένες εγκαταστάσεις αποδυτηρίων, ώστε να είναι χωρίς αποκλεισμούς από άποψη φύλου, στο πλαίσιο του Ταμείου Τοπικών Αθλητικών Υποδομών
* μέσω υποστήριξης 3 έργων για την αύξηση της ένταξης και της συμμετοχής των ατόμων ΛΟΑΤΚΙA+ στον αθλητισμό και την ενεργό αναψυχή, μέσω του Προγράμματος Επιχορηγήσεων Together More Active.

# Μελέτη περίπτωσης

## Ανάπτυξη της δυνατότητας των κοινοτικών οργανισμών να παρέχουν υποστήριξη υπό την ηγεσία της κοινότητας

Το 2022 και το 2023, το Ίδρυμα THREE for All έλαβε χρηματοδότηση για την ανάπτυξη των δυνατοτήτων της ομάδας Ομότιμων Queer Προσφύγων και Αιτούντων Άσυλο. Η χρηματοδότηση έγινε μέσω των Επιχορηγήσεων Οργανωτικής Ανάπτυξης ΛΟΑΤΚΙΑ+.

Αυτή η ομάδα υπό την διεύθυνση ομότιμων συνδέει πρόσφυγες ΛΟΑΤΚΙA+ και άτομα που ζητούν άσυλο με ζωτικής σημασίας κοινοτικές υπηρεσίες.

Η επιχορήγηση υποστήριξε την ομάδα για:

* να διοργανώσει εκδηλώσεις εκπαίδευσης ηγετικών στελεχών και εθελοντών
* να αναπτύξει πολιτικές διακυβέρνησης
* να δημιουργήσει δίκτυο για τη σύνδεση της ομάδας με άλλους παρόμοιους οργανισμούς ΛΟΑΤΚΙA+.

Το Ίδρυμα THREE for All ανέφερε αυξημένη αυτοπεποίθηση και συνεργασία με άτομα σε ηγετικούς ρόλους στην ομάδα Ομότιμων Queer Προσφύγων και Αιτούντων Άσυλο.

"Οι δραστηριότητές μας συνέβαλαν άμεσα στην οικοδόμηση μιας ανθεκτικής και συνδεδεμένης κοινότητας προσφύγων ΛΟΑΤΚΙA+ και μιας έμπειρης ομάδας αυτοϋποστήριξης μέσω της παροχής τακτικών δραστηριοτήτων, ασφαλών χώρων, ηγεσίας και εκπαίδευσης".   
- Ian Seal, Εκτελεστικός Διευθυντής, Ίδρυμα THREE for All

Με την αύξηση των δυνατοτήτων και της ηγεσίας, ο οργανισμός υποστηρίζει σήμερα πάνω από 300 άτομα.

Για να λάβετε το παρόν έγγραφο σε άλλη μορφή, [στείλτε email στη Μονάδα Ισότητας](mailto:equality@dffh.vic.gov.au) <equality@dffh.vic.gov.au>.

Εγκρίθηκε και δημοσιεύθηκε από την Κυβέρνηση της Βικτώριας, 1 Treasury Place, Μελβούρνη.

© Πολιτεία της Βικτώριας, Αυστραλία, Υπουργείο Οικογενειών, Ισότητας Ευκαιριών και Στέγασης, Οκτώβριος 2023.

Με την εξαίρεση οποιωνδήποτε εικόνων, φωτογραφιών ή εμπορικών σημάτων (συμπεριλαμβανομένων, ενδεικτικά, του Θυρεού της Βικτώριας, του λογότυπου της Κυβέρνησης της Βικτώριας ή του λογότυπου του Υπουργείου Οικογενειών, Ισότητας Ευκαιριών και Στέγασης), αυτό το έργο, *Υπερηφάνεια για το* *μέλλον μας: Στρατηγική ΛΟΑΤΚΙΑ+ της Βικτώριας - ετήσια ενημέρωση 2022-23*, διατίθεται με άδεια Creative Commons Attribution 4.0.

Οι όροι και οι προϋποθέσεις αυτής της άδειας χρήσης, συμπεριλαμβανομένης της δήλωσης αποποίησης εγγυήσεων και περιορισμού της ευθύνης, διατίθενται στη διεύθυνση: [Creative Commons Attribution 4.0 Διεθνής Δημόσια Άδεια Χρήσης](https://creativecommons.org/licenses/by/4.0/) <https://creativecommons.org/licenses/by/4.0/>

Μπορείτε ελεύθερα να επαναχρησιμοποιήσετε το έργο υπό την εν λόγω άδεια, υπό τον όρο ότι θα αναφέρετε την Πολιτεία της Βικτώριας, Αυστραλία (Υπουργείο Οικογενειών, Ισότητας Ευκαιριών και Στέγασης) ως τον δημιουργό, θα υποδείξετε εάν έχουν γίνει αλλαγές στο έργο και θα συμμορφωθείτε με τους υπόλοιπους όρους της άδειας χρήσης.

Εκτός εάν υποδεικνύεται διαφορετικά, οι εικόνες στο παρόν έγγραφο παρουσιάζουν μόνο ενδεικτικές καταστάσεις και περιβάλλοντα και δεν απεικονίζουν απαραίτητα πραγματικές υπηρεσίες, εγκαταστάσεις ή αποδέκτες υπηρεσιών.

ISBN/ISSN 978-1-76130-388-3 (online/PDF/Word) or (print)

Διαθέσιμο στο [Υπερηφάνεια για το μέλλον μας: Στρατηγική ΛΟΑΤΚΙΑ+ της Βικτώριας - ετήσια ενημέρωση 2022-23](https://www.vic.gov.au/pride-our-future-victorias-lgbtiq-strategy-2022-32)

<https://www.vic.gov.au/pride-our-future-victorias-lgbtiq-strategy-2022-32>.

(2303441)